**NÁVRH**

**ZÁKON**

z ......... 2017,

**ktorým sa mení a dopĺňa zákon č. 205/2004 Z. z. o zhromažďovaní, uchovávaní a šírení informácií o životnom prostredí a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 205/2004 Z. z. o zhromažďovaní, uchovávaní a šírení informácií o životnom prostredí a o zmene a doplnení niektorých zákonov v znení zákona č. 24/2006 Z. z, zákona č. 515/2008 Z. z., zákona č. 4/2010 Z. z. a zákona č. 39/2013 Z. z. sa mení a dopĺňa takto:

1. V § 2 ods. 1 písmená e) a f) znejú:

„e) uchovávaním informácie o životnom prostredí je jej zachovávanie a jej ochrana pred poškodením, znehodnotením alebo stratou,

f) zhromažďovaním informácie o životnom prostredí je jej sústreďovanie a spracovanie do výstupov na jej šírenie podľa tohto zákona alebo jej využitie pre rozhodovacie procesy orgánov verejnej správy alebo pre verejnosť.“.

Poznámky pod čiarou k odkazom 3a až 3f sa vypúšťajú.

1. V § 5 ods. 1 sa nad slovo „prevádzkarne“ umiestňuje odkaz 5a.

Poznámka pod čiarou k odkazu 5a znie:

“5a) Čl. 2 bod 4 nariadenia Európskeho parlamentu a Rady (ES) č. 166/2006.“.

Doterajší odkaz 5a sa označuje ako odkaz 5aa a doterajšia poznámka pod čiarou k odkazu 5a sa označuje ako poznámka pod čiarou k odkazu 5aa.

1. § 6 vrátane nadpisu znie:

§ 6

Oznamovanie údajov a vedenie národného registra znečisťovania

(1) Ministerstvo zhromažďuje údaje do národného registra znečisťovania a spravuje národný register znečisťovania. Ministerstvo môže tieto úlohy vykonávať prostredníctvom poverenej právnickej osoby.

(2) Údaje v národnom registri znečisťovania vedie ministerstvo alebo ním poverená právnická

osoba tak, aby sa umožnilo vyhľadávanie údajov o uvoľňovaní znečisťujúcich látok a o prenosoch mimo lokality prevádzkarne podľa kritérií určených osobitným predpisom. 5ba)

(3) Národný register znečisťovania umožňuje tiež vyhľadávanie informácií o uvoľňovaní znečisťujúcich látok podľa plošných zdrojov5bb) v ňom zaradených.

(4) Národný register znečisťovania je verejne prístupný prostredníctvom internetu.

(5) Prevádzkovateľ5bc) oznamuje údaje do národného registra znečisťovania na oznámení v listinnej podobe a elektronickej podobe a je povinný

a) oznamovať údaje za oznamovací rok5bd) raz ročne do 31. mája nasledujúceho kalendárneho roka; počas krízovej situácie5be) alebo v súvislosti s mimoriadnou udalosťou5bf) oznamuje údaje aj na žiadosť ministerstva,

b) viesť evidenciu údajov a uchovávať údaje podľa osobitného predpisu. 5bg)

(6) Ministerstvo alebo ním poverená právnická osoba zabezpečuje prenos údajov do Európskeho registra uvoľňovania a prenoso*v* znečisťujúcich látok.5bh)

(7) Prevádzkovateľ zodpovedá za kvalitu údajov a správnosť údajov uvedených v oznámení podľa odseku 5 písm. a) a údajov v evidencii podľa odseku 5 písm. b).

(8) Údaje z oznámenia podľa odseku 5 ministerstvo alebo ním poverená právnická osoba zapracuje do národného registra znečisťovania a zverejní najneskôr do 15 mesiacov od skončenia prvého oznamovacieho rokapodľa osobitného predpisu5bi) a následne najneskôr do 12 mesiacov od skončenia každého ďalšieho oznamovacieho roka; údaje zapracované do národného registra znečisťovania uchováva ministerstvo alebo ním poverená právnická osoba tak, aby bol zabezpečený prístup verejnosti k nim najmenej desať rokov.

(9) Všeobecne záväzný právny predpis, ktorý vydá ministerstvo, ustanoví

a) obsah národného registra znečisťovania,

b) podrobnosti o evidencii údajov,

c)kritériá na zaraďovanie plošných zdrojov do národného registra znečisťovania.“.

Poznámky pod čiarou k odkazom 5c až 5k sa vypúšťajú.

Poznámky pod čiarou k odkazom 5ba až 5bi znejú:

„5ba) Čl. 4 bod 1 nariadenia Európskeho parlamentu a rady (ES) č. 166/2006.

5bb) Čl. 2 bod 12 nariadenia Európskeho parlamentu a rady (ES) č. 166/2006.

5bc) Čl. 2 bod 6 a čl. 5 nariadenia Európskeho parlamentu a Rady (ES) č. 166/2006.

Zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov.

5bd) Čl. 2 bod 7 nariadenia Európskeho parlamentu a Rady (ES) č. 166/2006.

5be) Čl. 1 ods. 4 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu.

5bf) § 3 ods. 2 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov.

5bg) Čl. 5 bod 5 nariadenia Európskeho parlamentu a rady (ES) č. 166/2006.

5bh) Čl. 3 a 4 nariadenia Európskeho parlamentu a rady (ES) č. 166/2006.

5bi) Čl. 7 a 16 nariadenia Európskeho parlamentu a rady (ES) č. 166/2006.“.

1. V § 8 ods. 1 písm. a) prvom bode sa slová „§ 6 ods. 9“ nahrádzajú slovami „§ 6 ods. 5 písm. a)“.
2. V § 8 ods. 1 písm. a) druhom bode sa slová „§ 6 ods. 10“ nahrádzajú slovami „§ 6 ods. 5 písm. b)“.
3. V § 8 ods. 1 písm. a) treťom bode sa slová „alebo nepoužije najlepšie dostupné informácie podľa § 6 ods. 12“ nahrádzajú slovami „podľa § 6 ods. 7“.
4. V § 8 ods. 1 písm. c) prvý bod znie: „1. nevedie národný register znečisťovania podľa § 6 ods. 8,“.
5. V § 8 ods. 1 písm. c) druhom bode sa slovo „neskoordinuje“ nahrádza slovom „nezabezpečí“.

Čl. II

Tento zákon nadobúda účinnosť 1. októbra 2017.